  Анжелика Тихонова корреспондент «Мисс Эктоника» чеберлыкъя удмурт ӵошатскон ортчоз Ижкарын 17-тӥ южтолэзе. Со сярысь иворъёсъя «Удмуртия» агентстволы веразы ужрадэз радъясьёс. Конкурс куинетӥзэ ини ортчытӥське. Кызьы веразы сое кылдытӥсьёс, туннэ нуналлы «Мисс Эктоника» удмурт нылашъёс пӧлын огез тужгес паськытэз чеберлыкъя конкурс луэ. Угось мукетъёсыз ӵошатсконъёс ёросъёсын гинэ ортчо. «Кыӵе куронъёсъя вормисез быръёзы… Валтӥсез, пыриськись удмурт кылын вераськыны яке ӧжыт ке но валаны кулэ. Нош творческой номеръёссы, тусбуйзы — соиз бӧрысь ини», — шуиз Владислав Горжак. Мерлыко вотэсъёсын туспуктэмъёсъя нырысь-валысь быръёнъёс пыр куать нылашъёс ортчизы, соос ик вормон понна вожвылъяськозы. Кылемаз, 2015-тӥ арын ортчем, «Мисс Эктоника» вожвылъяськонын вормиз хореограф Елизавета Бехтерева. Тегъёс: Лулчеберет Ижкар Удмуртия удмуртъёс  